 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

5611/I/03.10.2018

**PROIECTUL DECIZIEI ETAPEI DE ÎNCADRARE**

Ca urmare a solicitării de emitere acordului de mediu adresate de

**Ungureanu Ionel**

în baza Ordonanţei de Urgenţă a Guvernului nr. 57/2007 aprobat prin Legea nr. 49/2011 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, autoritatea competentă pentru protecţia mediului Agenţia Pentru Protecţia Mediului Harghita decide, ca urmare a consultărilor desfăşurate în cadrul şedinţei C.A.T. din data de 02.10.2018, că proiectul **“*Construire casă de vacanță*”** propus a fi realizată în intravilanul municipiului Gheorgheni, Stațiunea Lacu Roșu, postata Pârâul Oii, f.nr., **nu** **se supune evaluării adecvate**.

Justificarea prezentei decizii:

Motivele care au stat la baza luării deciziei etapei de încadrare în procedura de evaluare adecvată sunt următoarele:

1. amplasamentul proiectului se situează în situl de importanță comunitară ROSCI0027 „Cheile Bicazului-Hăşmaş” și în aria de protecţie specială avifaunistică ROSPA0018 „Cheile Bicazului-Hăşmaş”
2. amplasamentul proiectului se află în afara Parcului Național „Cheile Bicazului-Hăşmaş”
3. amplasamentul proiectului se află în intravilanul municipiului Gheorgheni, Stațiunea Lacu Roșu, postata Pârâul Oii, f.nr. într-o zonă cu construcții
4. proiectul propus este în concordanță cu Planul de management aprobat prin Ordinul M.M.A.P. nr. 1523 din 2016
5. avizul nr. din .10.2018 emisă de Administraţia Parcului Naţional Cheile Bicazului-Hăşmaş R.A.
6. în vecinătatea amplasamentului există habitate ocrotite enumerate în Planul de Management pentru ROSCI0027 „Cheile Bicazului-Hăşmaş”: Păduri acidofile de Picea abies din regiunea montană (Vaccinio-Piceetea) și specii de păsări dependente mai ales de păduri
7. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
8. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Măsurile de reducere prezentate:**

* păstrarea arborilor la limita amplasamentului și de-a lungul pârâului Oii

**Condiţiile de realizare a proiectului:**

* respectarea prevederilor din Planul de Management și Regulamentul sitului ale Parcului Național Cheile Bicazului-Hășmaș
* racordarea la sistemul centralizat de canalizare ale localității după realizarea acestuia

Proiectul propus nu necesită parcurgerea celorlalte etape ale procedurii de evaluare adecvată.

**ŞEF SERVICIU C.F.M.,** ing. Szabó Szilárd

Întocmit, geogr. Mihály István